proxectonos/corpus_dominio_legal_administrativo_tmp huggingface dataset:
RESOLUCIÓN do 7 de setembro de 2005, da Dirección Xeral de Xustiza, pola que se anuncia a exposición pública das listas provisionais das solicitudes admitidas e excluídas dos programas I, II e III, correspondentes ás axudas do Fondo de Acción Social do ano 2005 para o persoal ao servizo da Administración de xustiza na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/09/2005

De conformidade co establecido no punto 6 -procedemento- das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2005 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 23 de maio de 2005, da Dirección Xeral de Xustiza, publicada no Diario Oficial de Galicia nº 101, do 27 de maio; esta dirección xeral
ACORDA:
Primeiro.-Facer públicas as listas provisionais das solicitudes admitidas e excluídas, correspondentes aos programas I, II e III: axuda para fillos e para estudos dos fillos, axuda para estudos de funcionarios e axuda para minusválidos. As devanditas listas están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, das audiencias provinciais, dos xulgados decanos, do Servizo de Xerencia e na páxina web desta consellería.
Segundo.-Os/As solicitantes destes programas poderán presentar un escrito e, se é o caso, documentos de reparación de faltas e erros no prazo de 15 días naturais a partir do día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de repartición do Fondo de Acción Social para o exercicio 2005. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992 e dirixilos ao director xeral de Xustiza da Consellería de Presidencia, Administracións Públicas e Xustiza (praza de Europa, 5 A-4º, polígono das Fontiñas, 15781 Santiago de Compostela).
Santiago de Compostela, 7 de setembro de 2005.
Santiago Antonio Roura Gómez
Director xeral de Xustiza
ORDE do 5 de setembro de 2005 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 13/09/2005

Pola Orde do 19 de novembro de 2003 (DOG do 24 de novembro), fíxose pública a composición do Consello Social da Universidade de Santiago de Compostela.
De acordo co artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento.
A renuncia deberá presentárselles por escrito á autoridade, entidade ou institución designante e ao presidente do Consello Social, quen lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
Segundo o artigo 10.2º da dita Lei 1/2003, do 9 de maio, dos consellos sociais do sistema universitario de Galicia, as vacantes deberán cubrirse pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituído entenderase nomeado polo período que reste do anterior mandato.
O 20 de xuño de 2005, a Confederación de Empresarios de Galicia pon en coñecemento do Consello Social da Universidade de Santiago de Compostela a solicitude de baixa que, por razóns persoais, remite o representante proposto como vogal Ricardo Rúa Pintos.
Con data do 24 de xuño de 2005, a presidenta do Consello Social da Universidade de Santiago de Compostela, en cumprimento do disposto no artigo 10 da Lei 1/2003, do 9 de maio, dos consellos sociais do sistema universitario de Galicia, comunica a solicitude de baixa por razóns persoais de Ricardo Rúa Pintos como representante da Confederación de Empresarios de Galicia.
Por todo iso,
DISPOÑO:
Artigo único.-Facer público o cesamento por renuncia de Ricardo Rúa Pintos, representante
designado pola Confederación de Empresarios de Galicia no Consello Social da Universidade de Santiago de Compostela.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de setembro de 2005.
Laura Sánchez Piñón
Conselleira de Educación e Ordenación Universitaria
RESOLUCIÓN do 6 de setembro de 2005, da Dirección Xeral de Turismo, pola que se delega no/a titular da Subdirección Xeral de Ordenación do Turismo, o exercicio da competencia para efectuar a proposta de resolución de concesión do título licenza das axencias de viaxes.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/09/2005

Tendo en conta o gran volume da actividade administrativa que a normativa lle atribúe á Dirección Xeral de Turismo, co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto aos principios informadores da actuación administrativa, e con suxeición á normativa legal vixente, se deleguen no/a titular da Subdirección Xeral de Ordenación do Turismo determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar no/a titular da Subdirección Xeral de Ordenación do Turismo o exercicio da competencia para efectuar a proposta de resolución de concesión do título licenza das axencias de viaxes.
A Dirección Xeral de Turismo poderá, non obstante, avocar para si en calquera momento o exercicio da competencia delegada nesta resolución, de acordo co establecido no artigo 14 da citada lei.
As resolucións administrativas que se adopten facendo uso da delegación contida na presente resolución farán constar expresamente esta circunstancia e consideraranse ditadas pola autoridade que a concedeu.
Santiago de Compostela, 6 de setembro de 2005.
Rubén C. Lois González
Director xeral de Turismo
CORRECCIÓN de erros.-Orde do 22 de xullo de 2005 pola que se establecen os distintivos de identificación, divisas e uniformes do Servizo de Gardacostas de Galicia.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 12/09/2005

Advertidos erros na citada orde, publicada no Diario Oficial de Galicia nº 153, do 10 de agosto de 2005, é necesario facer as oportunas correccións:
No anexo V, o nome das figuras de gorra de prato, de dereita a esquerda e de arriba a abaixo deberá ser o seguinte:
-A primeira figura terá coma texto no encabezamento «Subdirector xeral» e no pé «Figura V-A-1».
-A segunda figura terá coma texto no encabezamento «Escala técnica» e no pé «Figura V-A-2».
-A terceira figura terá coma texto no encabezamento «Escala executiva» e no pé «Figura V-A-3».
-A cuarta figura terá coma texto no encabezamento «Escala de axentes» e no pé «Figura V-A-4».
No punto 1 da letra E) do anexo VI, onde di: «O colo será do tipo camiseiro, con pé de colo e entreforrado, as puntas medirán 55 mm», debe dicir: «O colo será do tipo camiseiro, con pé de colo e entreforrado, as puntas medirán 50 mm».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 490/2005, do 1 de setembro, polo que se derroga o Decreto 10/2005, do 20 de xaneiro, para a utilización da imaxe corporativa Galicia, camiños de concordia.
CONSELLERÍA DE CULTURA E DEPORTE — I. DISPOSICIÓNS XERAIS — 12/09/2005

Unha vez rematado o programa Caminos de Concordia, faise preciso normalizar a imaxe corporativa da Xunta, eliminando as referencias ao devandito programa en todas as súas actividades de comunicación audiovisuais e escritas.
Na súa virtude, por proposta da conselleira de Cultura e Deporte, e logo da deliberación do Consello da Xunta de Galicia na súa reunión do día un de setembro de dous mil cinco,
DISPOÑO:
Artigo único.
Queda derrogado o Decreto 10/2005, do 20 de xaneiro, para a utilización da imaxe corporativa Galicia, camiños de concordia.
Disposiciones derradeiras
Primeira.-Facúltase a conselleira de Cultura e Deporte para a execución deste decreto.
Segundo.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, un de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
ORDE do 12 de setembro de 2005 de delegación de competencias na Dirección Xeral de Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/09/2005

A actividade administrativa da consellería de Presidencia, Administracións Públicas e Xustiza leva consigo unha concentración de funcións ao redor do seu titular que aconsella, dado o seu volume, recorrer á delegación de competencias na Dirección Xeral de Administración Local, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio tanto da Administración como dos administrados, dentro do máis rigoroso respecto das garantías xurídicas que a tutela dos intereses públicos exixe.
Na súa virtude, facendo uso das facultades que me confire o artigo 43.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro; e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificado pola Lei 4/1999, do 13 de xaneiro, e demais disposicións de xeral aplicación,
DISPOÑO:
Artigo 1º
Deléganse na Dirección Xeral de Administración Local as competencias atribuídas ao conselleiro de Presidencia, Administracións Públicas e Xustiza polo artigo 13.bis da Lei 4/1988, do 26 de maio, da función pública de Galicia, que a continuación se relacionan:
a) As competencias que lle correspondan ao conselleiro en materia de funcionarios de Administración local con habilitación de carácter nacional.
b) A designación de representantes da Comunidade Autónoma nos tribunais cualificadores de procesos selectivos de persoal para as entidades locais.
Artigo 2º
O exercicio destas competencias delegadas axustarase ao disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e na Lei 1/1983, do 22 de febreiro, reguladora da Xunta e do seu presidente.
Disposicións derrogatorias
Primeira.-Queda derrogada a Orde do 31 de outubro de 2003, pola que se modifica a do 12 de febreiro
de 2003, de delegación de competencias en órganos centrais e periféricos da Consellería de Xustiza, Interior e Administración Local.
Segunda.-Quedan derrogados os puntos h) e i) do artigo 1 da Orde do 12 de febreiro de 2003 de delegación de competencias en órganos centrais e periféricos da Consellería de Xustiza, Interior e Administración Local.
Terceira.-Quedan derrogadas cantas disposicións de igual ou inferior rango se opoñan ao disposto nesta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de setembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Decreto 467/2005, do 1 de setembro, polo que se nomea director do Instituto Enerxético de Galicia (Inega) a Xoán Ramón Doldán García.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 08/09/2005

Advertido erro no devandito decreto, publicado no Diario Oficial de Galicia número 169, do 2 de setembro de 2005, procede facer a seguinte corrección:
Na páxina 15.062, onde di: «En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro», debe dicir: «En virtude do establecido no artigo 8.1º da Lei 3/1999, do 11 de marzo, de creación do Instituto Enerxético de Galicia».
DECRETO 491/2005, do 1 de setembro, polo que se acepta a cesión, a título gratuíto, dun inmoble no termo municipal de Salceda de Caselas (Pontevedra) para destinalo a instituto de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/09/2005

A asemblea xeral da Comunidade de Montes Veciñais en Man Común de Parderrubias, celebrada en sesión extraordinaria de vinte e catro de outubro de dous mil catro, acordou cederlle, a título gratuíto, á Comunidade Autónoma de Galicia, un inmoble situado na parroquia de Parderrubias, concello de Salceda de Caselas, (Pontevedra), para destinalo a instituto de ensino secundario.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos en que a Comunidade de Montes Veciñais en Man Común, acordou a cesión, e logo de deliberación do Consello da Xunta de Galicia, na súa reunión do día un de setembro de dous mil cinco,
DISPOÑO:
Artigo 1º
Acéptase a cesión, a título gratuíto, feita pola Comunidade de Montes Veciñais en Man Común de Parderrubias, dun inmoble de dez mil metros cadrados, que pertence ao monte veciñal de Parderrubias.
O monte coñecido como Pantel, conta cunha superficie de dez mil metros cadrados, de configuración rectangular. Extrema: polo norte, leste e oeste, camiño público; e polo sur, pista a Borralliño. Figura inscrito no Rexistro da Propiedade de Tui no libro 83, folio 37, co número de predio 9.452.
Sobre este inmueble o Concello de Salceda de Caselas construíu unha edificación de planta baixa e alta.
Artigo 2º
O inmoble que se cede destinarase a instituto de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, un de setembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Orde do 9 de setembro de 2005 pola que se modifica parcialmente a do 27 de xuño de 2005 (Diario Oficial de Galicia do 12 de xullo) pola que se establece o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/09/2005

Advertido un erro na citada orde, publicada no Diario Oficial de Galicia nº 175, do 12 de setembro de 2005, cómpre facer a oportuna corrección:
Na páxina 15.388, na táboa segunda, liña segunda, onde di: «EEI Mestre Rivera Casas», debe dicir: «CEIP Mestre Rivera Casas».
DECRETO 477/2005, do 25 de agosto, polo que se modifican os estatutos da sociedade Redes de Telecomunicación Galegas Retegal, S.A.
CONSELLERÍA DE ECONOMÍA E FACENDA — I. DISPOSICIÓNS XERAIS — 09/09/2005

Publicados os decretos 211/2005, do 3 de agosto, polo que se establece a estrutura orgánica da Xunta de Galicia; 231/2005, do 11 de agosto, polo que se establecen os centros directivos dependentes da Xunta de Galicia e 232/2005, do 11 de agosto, polo que se fixa a estrutura orgánica dos departamentos da Xunta de Galicia, faise preciso modificar os estatutos da sociedade Redes de Telecomunicación Galegas Retegal, S.A., para o que, e de conformidade co disposto nos artigos 47 e seguintes da Lei 3/1985, do 12 de abril, de patrimonio da comunidade autónoma e no artigo 111 do Decreto 50/1989, do 9 de marzo, polo que se aproba o regulamento que a desenvolve, por proposta do conselleiro de Economía e Facenda, logo de deliberación do Consello da Xunta de Galicia na súa reunión do día vinte e cinco de agosto de dous mil cinco,
DISPOÑO:
Artigo único.-Modificar os artigos 8 e 16 dos estatutos da sociedade Redes de Telecomunicación Galegas Retegal, S.A., aprobados polo Decreto 58/1997, do 20 de febreiro, que quedan redactados nos seguintes termos:
«Artigo 8º.-Transmisións de accións.
1. As accións son indivisibles.
2. O alleamento de títulos representativos de capital propiedade da Comunidade Autónoma de Galicia requirirá acordo do Consello da Xunta, a iniciativa da Consellería de Presidencia, Administracións Públicas e Xustiza, e por proposta da Consellería de Economía e Facenda, de conformidade, en todo caso, coa Lei 3/1985, do 12 de abril, do patrimonio da Comunidade Autónoma galega e o seu regulamento, aprobado polo Decreto 50/1989, do 9 de marzo.
Artigo 16º.-O Consello de Administración.
1. O Consello de Administración estará integrado por un número de conselleiros que non será inferior a tres nin superior a sete.
2. Será presidente do Consello de Administración o secretario xeral de Comunicación.
3. A elección dos conselleiros que deben compoñer o Consello en cada momento, sempre dentro do mínimo e do máximo a que se refire este artigo, corresponde á Xunta Xeral de Accionistas.
4. O secretario do Consello de Administración será elixido polo Consello, por proposta do presidente, debendo ser licenciado en dereito. En ausencia do mesmo, asumirá as súas funcións o conselleiro de menor idade».
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 486/2005, do 8 de setembro, polo que se nomea delegado provincial de Ourense a José Carlos Sierra Rodríguez.
CONSELLERÍA DE CULTURA E DEPORTE — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día oito de setembro de dous mil cinco,
Nomeo delegado provincial de Ourense a José Carlos Sierra Rodríguez.
Santiago de Compostela, oito de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 485/2005, do 8 de setembro, polo que se nomea delegado provincial de Lugo a Ramón Jesús Cortés Máñez.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día oito de setembro de dous mil cinco,
Nomeo delegado provincial de Lugo a Ramón Jesús Cortés Máñez.
Santiago de Compostela, oito de setembro de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 488/2005, do 8 de setembro, polo que se nomea delegado provincial de Pontevedra a Eudosio Álvarez Álvarez.
CONSELLERÍA DE VIVENDA E SOLO — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu-
ladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día oito de setembro de dous mil cinco,
Nomeo delegado provincial de Pontevedra a Eudosio Álvarez Álvarez.
Santiago de Compostela, oito de setembro de dous mil cinco.
Emilio Pérez Touriño
Presidente
María Teresa Táboas Veleiro
Conselleira de Vivenda e Solo
DECRETO 484/2005, do 8 de setembro, polo que se nomea director do Centro de Estudos Xudiciais e Seguridade Pública de Galicia a Carlos Suárez-Mira Rodríguez.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día oito de setembro de dous mil cinco,
Nomeo director do Centro de Estudos Xudiciais e Seguridade Pública de Galicia a Carlos Suárez-Mira Rodríguez.
Santiago de Compostela, oito de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
DECRETO 487/2005, do 8 de setembro, polo que se nomea presidente do Consello de Administración da Empresa Pública de Obras e Servizos Hidráulicos a José Luis Romero Valeiras.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e no artigo 7.1º do Decreto 125/1996, do 7 de marzo, polo que se aproban os estatutos da Empresa Pública de Obras e Servizos Hidráulicos, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día oito de setembro de dous mil cinco,
Nomeo a José Luis Romero Valeiras presidente do Consello de Administración da Empresa Pública de Obras e Servizos Hidráulicos.
Santiago de Compostela, oito de setembro de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento
Sostible
RESOLUCIÓN do 18 de agosto de 2005, da Dirección Xeral de Conservación da Natureza, pola que se procede ao vedado da pesca no río Zarzo.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 08/09/2005

De acordo co disposto no artigo 9 da Lei 7/1992, do 24 de xullo, de pesca fluvial, no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio) e na Orde do 20 de xaneiro de 2000, pola que se fixan as normas xerais de pesca nas augas continentais da Comunidade Autónoma de Galicia.
Vista a disposición adicional segunda da Orde do 11 de febreiro de 2005, pola que se fixan os períodos hábiles de pesca e as normas relacionadas con ela nas augas continentais da Comunidade Autónoma de Galicia durante a tempada de 2005.
Visto o informe do Servizo Provincial de Conservación da Natureza sobre o episodio de contaminación e mortalidade piscícola que afectou aos ríos Zarzo e Mandeo, esta dirección xeral
RESOLVE:
Proceder ao vedado do río Zarzo desde o seu nacemento ata a desembocadura no río Mandeo.
Esta veda establecerase ata comprobar a súa recuperación e procederase a levantala mediante nova resolución.
Santiago de Compostela, 18 de agosto de 2005.
Javier Ruiz de Almirón Schlung
Director xeral de Conservación da Natureza
DECRETO 483/2005, do 8 de setembro, polo que se nomea director da Escola Galega de Administración Pública a Antonio Izquierdo Escribano.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello
da Xunta de Galicia na súa reunión do día oito de setembro de dous mil cinco,
Nomeo director da Escola Galega de Administración Pública a Antonio Izquierdo Escribano.
Santiago de Compostela, oito de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
ORDE do 9 de setembro de 2005 pola que se modifica parcialmente a do 27 de xuño de 2005 (Diario Oficial de Galicia do 12 de xullo) pola que se establece o número de unidades e os postos de traballo docentes dos centros públicos dependentes desta consellería nos niveis de educación infantil, primaria e educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/09/2005

Por Orde do 27 de xuño de 2005 establecéronse o número de unidades e postos de traballo docentes
dos centros públicos dependentes da Consellería de Educación e Ordenación Universitaria nos niveis de educación infantil, primaria e educación especial.
Nesta orde establecíase que no concello de Cervo o número de unidades e postos de traballo sería o seguinte:
Unidades
Postos de traballo
Localidade
Código
Denominación
Inf.
Pri.
Tot.
EI
EP
FI
FF
EM
FF
PT
AL
Tot.
Cervo
27015301
CEIP de Cervo
2
6
8
2
4
1
1
1
1
1
0
11
Lieiro
27013739
EEI Mestre Rivera Casas
2
0
2
2
0
0
0
0
0
0
0
2
Lieiro
27013961
CEIP Galdin
1
6
7
1
4
1
1
1
1
1
0
10
Sen embargo, a resolución da Dirección Xeral de Centros e Ordenación Educativa do 13 de xullo de 2005, que autorizaba a desafectación do CEIP Mestre Rivera Casas, foi impugnada mediante a interposición de recurso de alzada, entre outros, por diversos pais de alumnos do CEIP Mestre Rivera Casas.
Con data do 6 de setembro de 2005, os recorrentes solicitan a suspensión cautelar da eficacia da resolución da Dirección Xeral de Centros e Ordenación Educativa.
Considerando que a citada resolución do director xeral de Centros e Ordenación Educativa non é firme, e mentres que non se resolvan definitivamente os recursos interpostos, parece aconsellable a modificación parcial da Orde do 27 de xuño de 2005.
Na súa virtude, esta consellería
RESOLVE:
Modificar parcialmente a Orde do 27 de xuño de 2005, determinando que o número de unidades e postos escolares dos centros de educación infantil e primaria do concello de Cervo son os seguintes:
Unidades
Postos de traballo
Localidade
Código
Denominación
Inf.
Pri.
Tot.
EI
EP
FI
FF
EM
FF
PT
AL
Tot.
Cervo
27015301
CEIP de Cervo
2
6
8
2
4
1
1
1
1
1
0
11
Lieiro
27013739
EEI Mestre Rivera Casas
2
6
8
2
4
1
1
1
1
1
0
11
Lieiro
27013961
CEIP Galdin
1
6
7
1
4
1
1
1
1
1
0
10
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de setembro de 2005.
Laura Sánchez Piñón
Conselleira de Educación e Ordenación
Universitaria
CORRECCIÓN de erros.-Orde do 27 de xuño de 2005 pola que se fixan os prezos de venda ao público de diversas publicacións desta consellería.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 12/09/2005

Advertido un erro no texto da devandita orde, publicado no Diario Oficial de Galicia número 143, do mércores 27 de xullo, cómpre facer a oportuna corrección:
Na páxina 13.246, na liña 12, columna dereita, onde di: «Concurso literario de relato curto: Camiños de vida. 2,12 A», queda suprimida.
DECRETO 482/2005, do 8 de setembro, polo que se nomea director xeral de Calidade e Avaliación das Políticas Públicas a Juan José Gómez Romero.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día oito de setembro de dous mil cinco,
Nomeo director xeral de Calidade e Avaliación das Políticas Públicas a Juan José Gómez Romero.
Santiago de Compostela, oito de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
DECRETO 481/2005, do 8 de setembro, polo que se dispón que cese Rosanna López Salgueiro como delegada provincial de Pontevedra da Consellería de Cultura, Comunicación Social e Turismo.
CONSELLERÍA DE CULTURA E DEPORTE — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Cultura e Deporte e logo de deli
beración do Consello da Xunta de Galicia, na súa reunión do día oito de setembro de dous mil cinco,
DISPOÑO:
Que cese Rosanna López Salgueiro como delegada provincial de Pontevedra da Consellería de Cultura, Comunicación Social e Turismo, agradecéndolle os servizos prestados.
Santiago de Compostela, oito de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 478/2005, do 8 de setembro, polo que se dispón que cese Jesús Bendaña Suárez como delegado provincial de Lugo da Consellería de Innovación, Industria e Comercio.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día oito de setembro de dous mil cinco,
DISPOÑO:
Que cese Jesús Bendaña Suárez como delegado provincial de Lugo da Consellería de Innovación, Industria e Comercio, agradecéndolle os servizos prestados.
Santiago de Compostela, oito de setembro de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
DECRETO 480/2005, do 8 de setembro, polo que se dispón que cese José Luis Pérez Pérez como delegado provincial de Ourense da Consellería de Cultura, Comunicación Social e Turismo.
CONSELLERÍA DE CULTURA E DEPORTE — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día oito de setembro de dous mil cinco,
DISPOÑO:
Que cese José Luis Pérez Pérez como delegado provincial de Ourense da Consellería de Cultura, Comunicación Social e Turismo, agradecéndolle os servizos prestados.
Santiago de Compostela, oito de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 479/2005, do 8 de setembro, polo que se dispón que cese Antonio Calvo Varela como delegado provincial de Lugo da Consellería de Cultura, Comunicación Social e Turismo.
CONSELLERÍA DE CULTURA E DEPORTE — II. AUTORIDADES E PERSOAL — 09/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu-
ladora da Xunta e do seu presidente, modificada pola Lei 11/1988, do 20 de outubro, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día oito de setembro de dous mil cinco,
DISPOÑO:
Que cese Antonio Calvo Varela como delegado provincial de Lugo da Consellería de Cultura, Comunicación Social e Turismo, agradecéndolle os servizos prestados.
Santiago de Compostela, oito de setembro de dous mil cinco.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
ORDE do 24 de agosto de 2005 pola que se amplía o prazo de xustificación do investimento realizado ao abeiro da Orde do 28 de febreiro de 2005 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva para o ano 2005.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/09/2005

A Consellería de Innovación, Industria e Comercio ditou a Orde do 28 de febreiro de 2005 pola que se procede á convocatoria para o ano 2005 de axudas encamiñadas á mellora da infraestrutura nos parques empresariais e recintos de localización preferente de empresas na Comunidade Autónoma de Galicia (Diario Oficial de Galicia nº 44, do 4 de marzo de 2005).
Na citada disposición establécese como requisito indispensable para o libramento de axudas a presentación da documentación acreditativa do investimento realizado antes do 30 de setembro de 2005.
Tendo en conta a tardía publicación da orde e o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO
Artigo único.-Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación, Industria e Comercio do 28 de febreiro de 2005 ata o 30 de novembro de 2005.
Santiago de Compostela, 24 de agosto de 2005.
Fernando Xabier Blanco Álvarez
Conselleiro de Innovación e Industria
ORDE do 16 de marzo de 2005 pola que se fixa o importe dos anticipos da prima especial ao bovino macho solicitada no ano 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 22/03/2005

O procedemento para a solicitude, tramitación e concesión da prima especial a produtores de carne de vacún, solicitada no ano 2004, que se poderá aboar ata o 30 de xuño de 2005, vén recollido na Orde do 23 de decembro de 2003 (DOG nº 253, do 31 de decembro), pola que se regula a solicitude única, no ano 2004, de axudas a superficies, animais e indemnización compensatoria, así como a solicitude doutras primas gandeiras, establecéndose no artigo 33 a posibilidade de redución do número de animais con dereito a prima por superación dos límites máximos anuais.
Pola súa banda, o artigo 54.1º d) da dita orde prevía o aboamento dun anticipo polo 60% do montante da axuda por vaca nutriz, prima especial e primas por sacrificio, de acordo coa norma básica estatal en vigor para as axudas solicitadas no ano
2004 (Real decreto 138/2002, do 1 de febreiro, sobre determinadas axudas comunitarias no sector da carne de vacún).
Non obstante, co fin de evitar que o anticipo resultase superior ao importe total da prima a percibir polo produtor, a Orde APA/359/2005, do 15 de febreiro (BOE nº 45, do 22 de febreiro) establece unha porcentaxe de anticipo inferior ao 60% para a prima especial solicitada no 2004, polo que cómpre, de acordo coa dita norma básica estatal, adecuar a Orde do 23 de decembro de 2003.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 50/2002, do 14 de febreiro,
DISPOÑO:
Artigo único.-O importe para os anticipos da prima especial a productores de carne de vacún solicitada no ano 2004, ao abeiro do previsto na Orde do 23 de decembro de 2003, pola que se regula a solicitude única, no ano 2004, de axudas a superficies, animais e indemnización compensatoria, así como a solicitude doutras primas gandeiras, representará o 45% do montante da axuda.
Disposición derradeira
Única.-Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 16 de marzo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 2 de setembro de 2005 pola que se dispón que cese Víctor Tello Calvo como presidente do Instituto Galego de Consumo.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 07/09/2005

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
Que cese Víctor Tello Calvo como presidente do Instituto Galego de Consumo.
Santiago de Compostela, 2 de setembro de 2005.
Fernando Xabier Blanco Álvarez
Conselleiro de Innovación e Industria
ORDE do 2 de setembro de 2005 pola que se nomea presidenta do Instituto Galego de Consumo a Ana María Rúa Souto.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 07/09/2005

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
Nomeo presidenta do Instituto Galego de Consumo a Ana María Rúa Souto.
Santiago de Compostela, 2 de setembro de 2005.
Fernando Xabier Blanco Álvarez
Conselleiro de Innovación e Industria
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 454/2005, do 1 de setembro, polo que se modifica o Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 02/09/2005

Publicado o Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, cómpre a revisión do seu artigo 1, referido á estrutura dos órganos superiores da Vicepresidencia da Igualdade e do Benestar, así como dos seus órganos directivos.
Así mesmo, cómpre esclarecer a adscrición da Axencia Galega de Desenvolvemento Rural á Consellería do Medio Rural.
Na súa virtude, e segundo o disposto no artigo 4.15º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro, por iniciativa do vicepresidente da Igualdade e do Benestar e do conselleiro do Medio Rural, e por proposta do conselleiro de Presidencia, Administracións Públicas e Xustiza, logo de deliberación do Consello da Xunta de Galicia na súa reunión do día un de setembro de dous mil cinco,
DISPOÑO:
Artigo primeiro
Modifícase o artigo 1 do Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, que quedará redactado nos seguintes termos:
a) A Vicepresidencia da Igualdade e do Benestar estrutúrase nos seguintes órganos superiores e directivos:
1. Secretaría Xeral e de Relacións Institucionais.
2. Secretaría Xeral da Igualdade.
3. Secretaría Xeral do Benestar.
3.1. Dirección Xeral de Acción Social.
3.2. Dirección Xeral de Xuventude e Solidariedade.
b) Queda adscrito á Vicepresidencia o organismo autónomo Servizo Galego de Promoción da Igualdade do Home e da Muller.
Artigo segundo
Engádese unha nova disposición adicional, oitava, ao Decreto 232/2005, do 11 de agosto, polo que se fixa a estrutura orgánica dos departamentos da
Xunta de Galicia, que quedará redactada nos termos seguintes:
Oitava.-As referencias contidas na normativa reguladora da Axencia Galega de Desenvolvemento Rural, en canto ao conselleiro e á Consellería de Economía e Facenda, deberán entenderse referidas ao conselleiro e á Consellería do Medio Rural.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, un de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 29 de xullo de 2005 pola que se modifica a do 23 de novembro de 2004, pola que se particulariza para o exercicio 2005 o procedemento de concesión de axudas establecido na Orde do 21 de setembro de 2000 pola que se establecen as bases e condicións e se regula o procedemento de concesión de axudas para a promoción, fomento da calidade e busca de novas saídas comerciais dos produtos da pesca, o marisqueo e a acuicultura.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 01/09/2005

A Orde do 23 de novembro de 2004 pola que se particulariza para o exercicio orzamentario 2005 o procedemento de concesión de axudas para a promoción, fomento da calidade e busca de novas saídas comerciais dos produtos da pesca, o marisqueo e a acuicultura, foi tramitada como expediente anticipado de gasto, para axilizar a presentación de solicitudes.
Coa aprobación definitiva dos orzamentos anuais, as sucesivas reprogramacións dos fondos estruturais do IFOP levaron a sucesivas incorporacións e xeracións de novos fondos que fan que os límites orzamentos varíen positivamente.
Convocatorias anteriores desta liñas de axudas mostran que sempre se presentan un número superior
de solicitantes aos que, de acordo cos orzamentos vixentes, se poden atender.
Tendo en conta o especial dinamismo deste sector, cómpre incrementar os orzamentos para continuar co desenvolvemento destas empresas altamente xeradoras de emprego, e continuar a selección dos proxectos completos de acordo cos baremos establecidos.
Por todo o exposto e no uso das facultades que me foron concedidas,
DISPOÑO:
Artigo único.-Modifícase o artigo 1º da orde mencionada, incluíndo un novo parágrafo co seguinte texto:
Estes importes poderán ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de xullo de 2005.
Enrique César López Veiga
Conselleiro de Pesca e Asuntos Marítimos
DECRETO 541/2005, do 21 de outubro, polo que se nomean os membros da Xunta Electoral de Galicia.
PRESIDENCIA — II. AUTORIDADES E PERSOAL — 31/10/2005

Os números 1º c) e 1º d) do artigo 14 da Lei 8/1985, do 13 de agosto, de eleccións ao Parlamento de Galicia, modificada pola Lei de Galicia 15/1992, do 30 de decembro, establecen que a Xunta Electoral de Galicia está composta, entre outros, por catro vogais maxistrados do Tribunal Superior de Xustiza de Galicia, e por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
O presidente do Tribunal Superior de Xustiza de Galicia, así como a presidenta do Parlamento de Galicia, mediante cadanseu escrito dirixido a esta Presidencia, comunican os vogais designados en virtude do artigo 14.1º c) e d) da Lei 8/1985, do 13 de agosto, de eleccións ao Parlamento de Galicia.
Polo exposto e en cumprimento do disposto no artigo 15.1º da Lei 8/1985, do 13 de agosto, de eleccións ao Parlamento de Galicia,
DISPOÑO:
Artigo 1º
Nomear, por proposta do presidente do Tribunal Superior de Xustiza de Galicia, vogais da Xunta Electoral de Galicia os maxistrados do dito tribunal que a seguir se indican:
-José Antonio Ballestero Pascual.
-Julio César Cibeira Yebra-Pimentel.
-Antonio Jesús Outeiriño Fuente.
-José Elías López Paz.
Artigo 2º
Nomear, por proposta da presidenta do Parlamento de Galicia, vogais da Xunta Electoral de Galicia os profesores que a seguir se indican:
-Jesús Martínez Girón.
-Ángel Gómez-Iglesias Casal.
-Antonio Xavier Ferreira Fernández.
-José Antonio Portero Molina.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e un de outubro de dous mil cinco.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 471/2005, do 1 de setembro, polo que se nomea presidente do organismo autónomo Augas de Galicia a Jorge Antonio Santiso Blanco.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 02/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día un de setembro de dous mil cinco,
Nomeo presidente do organismo autónomo Augas de Galicia a Jorge Antonio Santiso Blanco.
Santiago de Compostela, un de setembro de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento
Sostible
DECRETO 473/2005, do 1 de setembro, polo que se nomea directora xeral de Relacións Laborais a Pilar Cancela Rodríguez.
CONSELLERÍA DE TRABALLO — II. AUTORIDADES E PERSOAL — 02/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día un de setembro de dous mil cinco,
Nomeo directora xeral de Relacións Laborais a Pilar Cancela Rodríguez.
Santiago de Compostela, un de setembro de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 475/2005, do 1 de setembro, polo que se nomea delegado provincial da Coruña a Xoán Carlos Bascuas Jardón.
CONSELLERÍA DE VIVENDA E SOLO — II. AUTORIDADES E PERSOAL — 02/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día un de setembro de dous mil cinco,
Nomeo delegado provincial da Coruña da Consellería de Vivenda e Solo a Xoán Carlos Bascuas Jardón.
Santiago de Compostela, un de setembro de dous mil cinco.
Emilio Pérez Touriño
Presidente
María Teresa Táboas Veleiro
Conselleira de Vivenda e Solo
DECRETO 474/2005, do 1 de setembro, polo que se nomea delegada provincial da Coruña a María Debén Alfonso.
CONSELLERÍA DE TRABALLO — II. AUTORIDADES E PERSOAL — 02/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día un de setembro de dous mil cinco,
Nomeo delegada provincial da Coruña da Consellería de Traballo a María Debén Alfonso.
Santiago de Compostela, un de setembro de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
DECRETO 472/2005, do 1 de setembro, polo que se nomea director xeral do organismo autónomo Augas de Galicia a José Luis Romero Valeiras.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 02/09/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día un de setembro de dous mil cinco,
Nomeo director xeral do organismo autónomo Augas de Galicia a José Luis Romero Valeiras.
Santiago de Compostela, un de setembro de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento
Sostible